**รายงานการประชุมสภาองค์การบริหารส่วนตำบลหนองหลวง**

**สมัยวิสามัญ ครั้งที่ 5 / 2566**

**วันที่ 18 ธันวาคม 2566 เวลา 09.00 น.**

**ณ ห้องประชุมสภาองค์การบริหารส่วนตำบลหนองหลวง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายวีระ | เพียรไทยสงค์ | ประธานสภา อบต.หนองหลวง | *วีระ* | *เพียรไทยสงค์* |   |
| 2 | นางสรารัตน์ | ศรีอุดร | รองประธานสภา อบต.หนองหลวง | *สรารัตน์* | *ศรีอุดร* |  |
| 3 | นายประยูร | พลทอง | เลขานุการสภา อบต.หนองหลวง | *ประยูร* | *พลทอง* |  |
| 4 | นางพรทิพย์ | คำสุข | ส.อบต.หนองหลวง หมู่ที่ 1 | *พรทิพย์* | *คำสุข* |  |
| 5 | นายแสงกล้า | สร้อยสงค์ | ส.อบต.หนองหลวง หมู่ที่ 2 | *แสงกล้า* | *สร้อยสงค์* |  |
| 6 | นายพัสดร | ชาวสวย | ส.อบต.หนองหลวง หมู่ที่ 3 | *พัสดร* | *ชาวสวย* |   |
| 7 | นายอ๊อด | สิงขรอาจ | ส.อบต.หนองหลวง หมู่ที่ 4 | *อ๊อด* | *สิงขรอาจ* |   |
| 8 | นายปณชัย | คล้อยคำ | ส.อบต.หนองหลวง หมู่ที่ 5 | *ปณชัย* | *คล้อยคำ* |  |
| 9 | นายวิชัย | น้อยบุตร | ส.อบต.หนองหลวง หมู่ที่ 8 | *วิชัย* | *น้อยบุตร* |  |
| 10 | นายชญช์ | อินทะมาตร์ | ส.อบต.หนองหลวง หมู่ที่ 9 | *ชญช์* | *อินทะมาตร์* |  |
| 11 | นายเคน | วรรณพราหมณ์ | ส.อบต.หนองหลวง หมู่ที่ 10 | เคน | วรรณพราหมณ์ |  |  |
| 12 | นายศุภชัย | ศรีอุดร | ส.อบต.หนองหลวง หมู่ที่ 11 | *ศุภชัย* | *ศรีอุดร* |  |
| 13 | นายจันทร์หอม | แสงโทโพธิ์ | ส.อบต.หนองหลวง หมู่ที่ 12 | *จันทร์หอม* | *แสงโทโพธิ์* |  |
| 014 | นายสุรศักดิ์  | นันทจันทร์ | ส.อบต.หนองหลวง หมู่ที่ 13 | *สุรศักดิ์* | *นันทจันทร์* |  |
| 15 | นายสมบัติ | ภูแข่งหมอก | ส.อบต.หนองหลวง หมู่ที่ 14 | *สมบัติ* | *ภูแข่งหมอก* |  |
| 16 | นายคงเดช | วิชาชัย | ส.อบต.หนองหลวง หมู่ที่ 15 | *คงเดช* | *วิชาชัย* |  |
| 17 | นายบุญปัน | กันทะสี | ส.อบต.หนองหลวง หมู่ที่ 16 | *บุญปัน* | *กันทะสี* |  |
| 18 | นายอดุลย์ | ปาละสาร | ส.อบต.หนองหลวง หมู่ที่ 18 | *อดุลย์* | *ปาละสาร* |  |
| 19 | นายเรียน | ทระทึก | ส.อบต.หนองหลวง หมู่ที่ 19 | *เรียน* | *ทระทึก* |  |
| 20 | นางทัศวรรณ์ | แพงพรม | ส.อบต.หนองหลวง หมู่ที่ 20 | *ทัศวรรณ์* | *แพงพรม* |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นางสมัย | ชนาราษฎร์ | นายก อบต.หนองหลวง | *สมัย* | *ชนาราษฎร์* |  |
| 2 | นายทวี | กุลสุวรรณ์ | รองนายก อบต.หนองหลวง | *ทวี* | *กุลสุวรรณ์* |  |
| 3 | นายสมใจ | ป้องคำไหล | รองนายก อบต.หนองหลวง | *สมใจ* | *ป้องคำไหล* |  |
| 4 | นายอนุวัฒน์ | มะโนราช | เลขานุการนายก อบต.หนองหลวง | *อนุวัฒน์* | *มะโนราช* |  |
| 5.  | นายสมศักดิ์ | คำซองเมือง | ที่ปรึกษา นายก อบต.หนองหลวง | *สมศักดิ์* | *คำซองเมือง* |  |
| 6. | นางสวาท | เตียงงา | ที่ปรึกษา นายก อบต.หนองหลวง | *สวาท* | *เตียงงา* |  |
| 7. | นายวิสิทธิ์ | จันทวดี | หัวหน้าสำนักปลัด | *วิสิทธิ์* | *จันทวดี* |  |
| 8. | นายอนุชา | แก้วสุวรรณ์ | นักวิเคราะห์นโยบายและแผน | *อนุชา* | *แก้วสุวรรณ์* |  |

**เริ่มประชุม เวลา 09.00 น.**

**ก่อนทำการประชุม**

* เชิญท่านประธานสภาอบต.หนองหลวงจุดธูป เทียน บูชาพระรัตนตรัย และนำกล่าวคำอปริหานิยธรรม
* เลขานุการสภาฯ ตรวจเช็คสมาชิกเข้าห้องประชุม
* สมาชิกสภาฯมาประชุม 20 ท่าน
* คณะผู้บริหาร 6 ท่าน
* เจ้าหน้าที่ 2 ท่าน

**ระเบียบวาระที่ 1 เรื่องประธานฯ แจ้งเพื่อทราบ**

**นายวีระ เพียรไทยสงค์ ประธานสภา อบต.หนองหลวง**

* ตามที่ท่านรองประธานสภา อบต.หนองหลวงได้ปฏิบัติหน้าที่มา 2 ปี และได้ลาออกจากตำแหน่งรองประธานสภาฯ ตั้งแต่วันที่ 12 ธันวาคม 2566 กระผมขอขอบคุณท่านมากที่ช่วยแบ่งเบาภาระในการปฏิบัติหน้าที่อย่างมาก
* ซึ่งในวันนี้เราจะทำการเสนอชื่อ และลงมติเพื่อเลือกรองประธานสภาฯคนใหม่ ในระเบียบวาระที่ 3 เรื่องเสนอเพื่อพิจารณาต่อไป
* เชิญท่านนายก แจ้งเรื่องเพื่อทราบในที่ประชุมครับ

**นางสมัย ชนาราษฎร์ นายก อบต.หนองหลวง**

* ขอบคุณท่านประธานสภาฯ สำหรับนายกมีเรื่องแจ้งให้ทราบหลายเรื่อง ดังนี้
* 1.ในวันที่ 20 ธันวาคม 2566 เวลา 16.00 น. เราจะร่วมกันมอบเงินสนับสนุนกิจกรรมงานปริวาสกรรมที่วัดป่าบ่อน้ำใส บ้านหนองบัวเงินเหนือ หมู่ที่ 18 ก็ให้ทุกท่านเข้าร่วมและให้ความสำคัญในกิจกรรมนี้ด้วย
* 2.สำหรับเมื่อเช้านี้ ก็ขอขอบคุณฝ่ายนิติบัญญัติทุกท่านที่เข้าร่วม เข้าแถวเคารพธงชาติ เพื่อแสดงความจงรักภักดีต่อ ชาติ ศาสนา และพระมหากษัตริย์ ร่วมกับพนักงานเจ้าหน้าที่
* 3.ขอแสดงความยินดีกับตำบลหนองหลวง โครงการเงินกู้ยืม ที่เราทำเสนอเข้าไป ได้รับการอนุมัติแล้ว เราต้องร่วมมือกันพัฒนาตำบลหนองหลวงของเราให้เจริญก้าวหน้าต่อไป
* 4.ก็ต้องขอขอบคุณทุกท่านที่ช่วยกันทำงานอย่างเข้มแข็ง สม่ำเสมอและเสียสละ
* 5.ขอตำหนิเรื่องการลงข้อความในกลุ่มไลน์ของบางท่าน อะไรที่มันยังไม่ชัดเจน อย่ารีบลงให้ท่านสอบถามรายละเอียดก่อน มันจะส่งต่อส่วนรวม
* 6.สำหรับการฉลองต้อนรับปีใหม่ ซึ่งเราทำในทุกปีคือทำในวันเด็ก วันเสาร์ ที่ 13 มกราคม 2567 หลังจากจัดงานวันเด็กแห่งชาติ สถานที่ก็คงเป็นสวนสาธารณะ หนองหลวงเช่นเดิม
* 7.ในการฉลองเงินเดือนขึ้นที่ผ่านมา ซึ่งเราเลี้ยงขอบคุณทุกท่านร่วมทั้งพนักงานเจ้าหน้าที่ด้วย แต่มีบางท่านไม่พอใจในเรื่องนี้ ก็อยากให้ทุกท่านปรับทัศนคติใหม่ เพราะเราต้องพึ่งพาอาศัยน้องพนักงานเจ้าหน้าที่ในการขับเคลื่อนงานต่างๆ
* 8.ก็ขอแสดงความยินดีกับว่าที่รองประธานสภาฯคนใหม่ที่กำลังจะมีในวันนี้ สำหรับรองประธานฯคนเก่าก็ยังคงช่วยกันทำงานเหมือนเดิม
* 9.ในช่วงวันที่ 28 ธันวาคม 2566 – 2 มกราคม 2567 วัดอุดมเจริญสุข บ้านโนนมันปลา หมู่ที่ 7 ซึ่งเป็นที่ตั้งขององค์การบริหารส่วนตำบลหนองหลวง จะจัดงานฉลองอุโบสถ ปักเขวิสุงคามสีมา
* 10.เป็นงานของตำบล เป็นงานของอำเภอเรา เป็นงานพระราชทานใบวิสุงคามสีมา โดยเราทุกคนต้องสวมชุดปกติขาวเข้าร่วมงานในวันที่ 28 ธันวาคม 2566 เวลา 10.00 น. เราก็จะเข้าร่วมพิธีปักเขตวิสุงคามสีมาโดยเจ้าคณะอำเภอเฝ้าไร่ และนายอำเภอเฝ้าไร่เป็นประธาน
* นายกมีเรื่องแจ้งทุกท่านทราบเพียงเท่านี้ ขอบคุณค่ะ

**มติที่ประชุม รับทราบ**

**ระเบียบวาระที่ 2 เรื่องรับรองงรายงานการประชุมครั้งที่ผ่านมา**

 2.1 รายงานการประชุมสภา อบต.หนองหลวง สมัยวิสามัญ ครั้งที่ 2/2566

ลงวันที่ 27 กันยายน 2566

 2.2 รายงานการประชุมสภา อบต.หนองหลวง สมัยวิสามัญ ครั้งที่ 3/2566

ลงวันที่ 29 กันยายน 2566

 2.3 รายงานการประชุมสภา อบต.หนองหลวง สมัยวิสามัญ ครั้งที่ 4/2566

ลงวันที่ 18 ตุลาคม 2566

**นายวีระ เพียรไทยสงค์ ประธานสภา อบต.หนองหลวง**

* สำหรับการประชุมสภา อบต.หนองหลวง สมัยวิสามัญ ทั้ง 3 ครั้งที่ผ่านมา
* เชิญเลขานุการสภาฯ ชี้แจงรายละเอียด เชิญครับ

**นายประยูร พลทอง เลขานุการสภา อบต.หนองหลวง**

* เนื่องจากการประชุมสภา อบต.หนองหลวงที่ผ่านมา ทั้ง 3 ครั้ง คือ
* 1 รายงานการประชุมสภา อบต.หนองหลวง สมัยวิสามัญ ครั้งที่ 2/2566 ลงวันที่ 27 กันยายน 2566
* 2 รายงานการประชุมสภา อบต.หนองหลวง สมัยวิสามัญ ครั้งที่ 3/2566 ลงวันที่ 29 กันยายน 2566
* 3 รายงานการประชุมสภา อบต.หนองหลวง สมัยวิสามัญ ครั้งที่ 4/2566 ลงวันที่ 18 ตุลาคม 2566
* เป็นการประชุมต่อเนื่อง การบันทึกรายงานการประชุมจึงไม่สมบูรณ์ไม่ทันการประชุมครั้งล่าสุด จึงขอนำรายงานการประชุมสภาฯทั้ง 3 สมัยได้ให้ทุกท่านตรวจสอบเพื่อรับรองรายงานการประชุม รายงะเอียดปรากฏตามที่เจ้าหน้าที่ได้แจกให้แล้วนั้น
* เชิญคณะกรรมการตรวจรายงานการประชุมครับ

**นายสุรศักดิ์ นันทจันทร์ ส.อบต.หนองหลวง หมู่ที่ 13**

* ตามเอกสารรายงานการประชุมสภา อบต.หนองหลวงทั้งสามสมัย กระผมและคณะกรรมการตรวจรายงานการประชุมได้ตรวจสอบ
* สมัยวิสามัญ ครั้งที่ 2/2566 ลงวันที่ 27 กันยายน 2566
* สมัยวิสามัญ ครั้งที่ 3/2566 ลงวันที่ 29 กันยายน 2566
* สมัยวิสามัญ ครั้งที่ 4/2566 ลงวันที่ 18 ตุลาคม 2566
* ถูกต้องครบสมบูรณ์ เห็นสมควรรับรองรายงานการประชุมทั้ง 3 สมัยครับ

**นายประยูร พลทอง เลขานุการสภา อบต.หนองหลวง**

* มีท่านใดเพิ่มเติมอีก เชิญครับ
* หากไม่มีกระผมจะให้ท่านประธานหามติที่ประชุมเพื่อรับรองรายงานการประชุมสภา ทั้ง 3 สมัยครับ

**นายวีระ เพียรไทยสงค์ ประธานสภา อบต.หนองหลวง**

* ตามที่ท่านเลขานุการสภาฯได้ชี้แจงรายละเอียดและคณะกรรมการนได้ตรวจรายงานการประชุมแล้ว
* ท่านใดเห็นสมควรรับรองรายงานการประชุมสภา อบต.หนองหลวงทั้งสามสมัย ดังนี้
* 1.รายงานการประชุมสภา อบต.หนองหลวง สมัยวิสามัญ ครั้งที่ 2/2566 ลงวันที่ 27 กันยายน 2566
* 2 รายงานการประชุมสภา อบต.หนองหลวง สมัยวิสามัญ ครั้งที่ 3/2566 ลงวันที่ 29 กันยายน 2566
* 3 รายงานการประชุมสภา อบต.หนองหลวง สมัยวิสามัญ ครั้งที่ 4/2566 ลงวันที่ 18 ตุลาคม 2566

**มติในที่ประชุม เห็นชอบรับรองรายงานการประชุม 20 เสียง**

**ไม่เห็นชอบรับรองรายงานการประชุม - เสียง**

**งดออกเสียง - เสียง**

**ลา - เสียง**

**ขาด - เสียง**

**ระเบียบวาระที่ 3 เรื่องเสนอเพื่อพิจารณา**

**3.1 พิจารณาเลือกรองประธานสภาองค์การบริหารส่วนตำบลหนองหลวง**

**นายวีระ เพียรไทยสงค์ ประธานสภา อบต.หนองหลวง**

* ตามที่นางสรารัตน์ ศรีอุดร รองประธานสภา อบต.หนองหลวง ได้ยื่นหนังสือลาออกต่อนายอำเภอเฝ้าไร่ เมื่อวันที่ 12 ธันวาคม 2566 เป็นต้นไป
* จึงขอเปิดประชุมสภา อบต.หนองหลวง สมัยวิสามัญ ครั้งที่ 5/2566 ในวันที่ 18 ธันวาคม 2566 ในครั้งนี้
* เชิญเลขานุการสภาฯ ชี้แจงระเบียบข้อบังคับเกี่ยวกับการเลือกรองประธานสภา อบต.หนองหลวงในครั้งนี้

**นายประยูร พลทอง เลขานุการสภา อบต.หนองหลวง**

* ตามพระราชบัญญัติสภาตำบลและองค์การบริหารส่วนตำบล พ.ศ.2537 มาตรา 51 กำหนดไว้ว่า เมื่อตำแหน่งประธานหรือรองประธานองค์การบริหารส่วนตำบลว่างลง เพราะเหตุอื่นใดนอกจากครบวาระ ให้มีการเลือกประธานหรือรองประธานสภาองค์การบริหารส่วนตำบลแทนตำแหน่งที่ว่าง ภายในสิบห้าวันนับแต่วันที่ตำแหน่งว่างลง และให้ผู้ซึ่งได้รับเลือกแทนนั้นอยู่ในตำแหน่งเท่าวาระที่เหลืออยู่ของผู้ซึ่งตนแทน
* ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 (แก้ไขเพิ่มเติมถึง (ฉบับที่ 2) พ.ศ.2554)
* ข้อ 14 ในการเลือกประธานสภาท้องถิ่น รองประธานสภาท้องถิ่นหรือเลขานุการสภาท้องถิ่นถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก
* ข้อ 17 รองประธานสภาท้องถิ่น มีหน้าที่ช่วยประธานสภาท้องถิ่นในกิจการอันเป็นอำนาจหน้าที่ ของประธานสภาท้องถิ่นหรือปฏิบัติการตามที่ประธานสภาท้องถิ่นมอบหมาย
* เชิญท่านประธานสภาฯ ดำเนินการต่อไปครับ

**นายวีระ เพียรไทยสงค์ ประธานสภา อบต.หนองหลวง**

* ตามที่เลขานุการสภาฯได้อ่านรายละเอียดและชี้แจงระเบียบข้อบังคับไปแล้ว ต่อไปจะเป็นการเสนอชื่อผู้สมควรได้รับการแต่งตั้งเป็นรองประธานสภา โดยมีผู้รับรอง 2 คน
* ท่านใดจะเสนอชื่อเพื่อรับเลือกการเป็นรองประธานสภาองค์การบริหารส่วนตำบล หนองหลวง

**นายสุรศักดิ์ นันทจันทร์ ส.อบต.หนองหลวง หมู่ที่ 13**

* กระผมขอเสนอชื่อ นายชญช์ อินทะมาตร์ สมาชิกสภา อบต.หนองหลวง หมู่ที่ 9 เป็นรองประธานสภาฯครับ
* **ผู้รับรอง** นายสมบัติ ภูแข่งหมอก สมาชิกสภา อบต.หนองหลวง หมู่ที่ 14

นายพัสดร ชาวสวย สมาชิกสภา อบต.หนองหลวง หมู่ที่ 3

**นายวีระ เพียรไทยสงค์ ประธานสภา อบต.หนองหลวง**

* มีท่านใดต้องการเสนอชื่ออีกหรือไม่ เชิญครับ
* หากไม่มีท่านใดเสนอเพิ่มเติม ก็เข้าเกณฑ์ ข้อ 14 ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 (แก้ไขเพิ่มเติมถึง) ฉบับที่ 2 พ.ศ.2554
* ถือว่า นายชญช์ อินทะมาตร์ ได้รับการเลือกเป็นรองประธานสภา อบต.หนองหลวง ของเรา
* กระผมขอหามติที่ประชุมในการเลือกตั้งรองประธานสภา อบต.หนองหลวง
* ท่านใดเห็นชอบให้นายชญช์ อินทะมาตร์ เป็นผู้ได้รับการเลือกตั้งเป็นรองประธานสภาองค์การบริหารส่วนตำบลหนองหลวง กรุณายกมือพ้นศีรษะครับ

**มติในที่ประชุม เห็นชอบ 20 เสียง**

**ไม่เห็นชอบ - เสียง**

**งดออกเสียง - เสียง**

**ลา - เสียง**

**ขาด - เสียง**

**ระเบียบวาระที่ 4 เรื่องอื่นๆ**

**นางสมัย ชนาราษฎร์ นายก อบต.หนองหลวง**

* ขอแสดงความยินดีกับท่านรองประธานสภา อบต.หนองหลวง คนใหม่ด้วยนะคะ และแสดงความยินดีและต้อนรับท่านรองนายก อบต.หนองหลวงคนใหม่ด้วย

คือนายสมใจ ป้องคำไหล

* ถึงจะมีคนใหม่ คนเก่า เราก็ต้องทำงานร่วมกันเหมือนเดิมนะคะ

**นายวีระ เพียรไทยสงค์ ประธานสภา อบต.หนองหลวง**

* ต้องแสดงความยินดีกับทั้ง 2 ท่านเช่นกัน มีท่านใดจะเสนอเพิ่มเติมอีกหรือไม่
* เชิญครับ

**นายสุรศักดิ์ นันทจันทร์ ส.อบต.หนองหลวง หมู่ที่ 13**

* ขอแสดงความดีใจกับรองใหม่ทั้ง 2 ท่านที่ได้รับตำแหน่งใหม่ครับ

**นายศุภชัย ศรีอุดร ส.อบต.หนองหลวง หมู่ที่ 11**

* ขอแสดงความดีใจกับท่านรองประธานสภา อบต.หนองหลวงคนใหม่ด้วยครับ

**นายปณชัย คล้อยคำ ส.อบต.หนองหลวง หมู่ที่ 5**

* ขอแสดงความยินดีกับรองใหม่ทั้ง 2 ท่านด้วยครับ
* มีเรื่องสอบถาม โครงการงบประมาณปี 2566 ขยายเขตไฟฟ้าสู่พื้นที่การเกษตร อยากให้ผู้บริหารติดตามเรื่องให้ด้วยครับ

**นายเรียน ทระทึก ส.อบต.หนองหลวง หมู่ที่ 19**

* ขอสอบถามโครงการปรับปรุงถนนลุกรังสู่พื้นที่การเกษตร ที่ได้ปรับเกรดแล้ว แต่ยังไม่ได้ลงลูกรัง อยากให้ติดตามผู้รับเหมาให้ด้วยครับ เพราะเป็นฤดูแล้งแล้ว ขอบคุณครับ

**นางสรารัตน์ ศรีอุดร ส.อบต.หนองหลวง หมู่ที่ 17**

* อยากให้จัดโต๊ะประชุมสภาใหม่ อยากให้หันหน้าเข้าหาประธานสภาจึงถูกหลักของห้องประชุมสภาฯค่ะ

**นายพัสดร ชาวสวย ส.อบต.หนองหลวง หมู่ที่ 3**

* ต้องขอบคุณท่านนายกที่ช่วยไกล่เกลี่ยกรณีอุบัติเหตุรถชนเสาไฟฟ้าที่บ้านนาเพียงน้อย

**นายอดุลย์ ปาละสาร ส.อบต.หนองหลวง หมู่ที่ 18**

* ขอโทษสมาชิกสภาฯทุกท่านที่เข้าร่วมประชุมสายในวันนี้ เนื่องจากติดภารกิจที่วัด งานปริวาสกรรม
* ขอเชิญชวนทุกท่านร่วมทำบุญด้วยนะครับ
* ขอบคุณท่านนายกที่จัดชุด อปพร.ไปช่วยเหลืองาน ช่วยดูแลทรัพย์สินของพระสงฆ์ตลอดจนการจัดนางรำ รำถวายบวงสรวงในงานนี้ ขอบคุณครับ

**นายวีระ เพียรไทยสงค์ ประธานสภา อบต.หนองหลวง**

* วันนี้เราก็ใช้เวลาในการประชุมพอสมควร ขอขอบคุณทุกท่านที่เข้าร่วมประชุมในวันนี้
* หากมีเรื่องเร่งด่วน จะทำหนังสือเชิญประชุมอีกครั้ง
* ขอปิดประชุมครับ

**ปิดการประชุม เวลา 11.00 น.**

ลงชื่อ  ผู้ตรวจรายงานการประชุม

 (นายชญช์ อินทะมาตร์)

 สมาชิกสภา อบต.หนองหลวง

ลงชื่อ  ผู้จดรายงานการประชุม

 (นายประยูร พลทอง)

 เลขานุการสภา อบต.หนองหลวง

ลงชื่อ  ผู้ตรวจรายงานการประชุม

 (นายวีระ เพียรไทยสงค์)

 ประธานสภา อบต.หนองหลวง

ลงชื่อ  ผู้ตรวจรายงานการประชุม

 (นายสุรศักดิ์ นันทจันทร์)

 สมาชิกสภา อบต.หนองหลวง

ลงชื่อ  ผู้ตรวจรายงานการประชุม

 (นายศุภชัย ศรีอุดร)

 สมาชิกสภา อบต.หนองหลวง